ประกาศการท่าเรือแห่งประเทศไทยเรื่องวิธีปฏิบัติในการบรรจุสินค้าขาออกและนำบรรทุกลงเรือเฉพาะเขตท่าเรือกรุงเทพไปขึ้นเรือตู้สินค้าที่ท่าเรือแหลมฉบัง[๑] เพื่อเป็นการส่งเสริมการขนส่งสินค้าและตู้สินค้าขาออกทางน้ำภายในประเทศโดยเรือเฉพาะเขตท่าเรือกรุงเทพไปขึ้นเรือตู้สินค้าที่ท่าเรือแหลมฉบังเป็นไปด้วยความถูกต้อง เรียบร้อย อาศัยอำนาจตามความในมาตรา ๓๒ (๒)แห่งพระราชบัญญัติการท่าเรือแห่งประเทศไทย พ.ศ.๒๔๙๔ และข้อ ๖ ของระเบียบการท่าเรือแห่งประเทศไทยว่าด้วยวิธีปฏิบัติในการนำสินค้าขาออก ตู้สินค้าขาออกและตู้สินค้าเปล่าที่ผ่านเข้าหรือนำออกนอกเขตศุลกากรท่าเรือกรุงเทพ พ.ศ.๒๕๕๙ จึงกำหนดวิธีปฏิบัติดังนี้ข้อ๑ผู้ใช้บริการหรือตัวแทนที่มีความประสงค์จะนำสินค้าขาออก เข้ามาบรรจุสินค้าเข้าตู้เพื่อบรรทุกลงเรือเฉพาะเขตท่าเรือกรุงเทพและไปขึ้นเรือตู้สินค้าที่ท่าเรือแหลมฉบังให้ปฏิบัติดังนี้๑.๑บันทึกข้อมูลสินค้าขาออกตามแบบขอนำสินค้าส่งออกเพื่อเข้าบรรจุในเขตรั้วศุลกากรท่าเรือกรุงเทพ [ทกท.๐๑.๐๐.๐๑ (๐๕)]ตามแบบแนบท้ายประกาศนี้ ผ่านทางเว็บไซต์ของการท่าเรือแห่งประเทศไทยโดยเลือกหัวข้อที่เป็นสถานที่บรรจุสินค้า เป็นแผนกโรงพักสินค้า๑๓ กองปฏิบัติการสินค้า ๒ ฝ่ายปฏิบัติการเรือและสินค้าท่าเรือกรุงเทพและพิมพ์เอกสาร [ทกท.๐๑.๐๐.๐๑ (๐๕)]นำมาพร้อมกับรถบรรทุกสินค้าและเอกสารประกอบใบขนสินค้าขาออกเพื่อยื่นให้ตรวจสอบก่อนอนุญาตให้ผ่านเข้าเขตท่าเรือกรุงเทพที่สถานีตรวจสอบสินค้าของแผนกโรงพักสินค้า ๑๓๑.๒รับบัตรคิวที่แผนกโรงพักสินค้า ๑๓ เพื่อจัดลำดับในการเข้าใช้บริการ๑.๓ ยื่นใบแจ้งขอปฏิบัติงาน [ทกท.๐๑.๐๐.๐๑ (๐๒)]ตามแบบแนบท้ายประกาศนี้เพื่อจัดเรียงตู้สินค้าเปล่ารอการบรรจุสินค้าเข้าตู้สินค้าหรือส่งมอบตู้สินค้าบรรทุกลงเรือเฉพาะเขตที่แผนกโรงพักสินค้า ๑๓และยื่นแบบขอเคลื่อนย้ายตู้สินค้าเปล่าเข้าลานบรรจุตู้สินค้า [ทกท.๐๑.๐๓.๐๓ (๐๑)] ที่แผนกควบคุมตู้สินค้าเปล่า กองปฏิบัติการสินค้า ๓ฝ่ายปฏิบัติการเรือและสินค้าท่าเรือกรุงเทพ๑.๔กรณีเป็นผู้ประกอบการบรรจุสินค้าเข้าตู้สินค้า (Freight Forwarder) ต้องยื่นรายงานการเคลื่อนย้ายตู้สินค้ากรณีพิเศษและการบรรจุสินค้าเพื่อบรรทุกลงเรือ[ทกท.๐๑.๐๐.๐๑ (๐๔)] ตามแบบแนบท้ายประกาศนี้เพื่อนำไปบรรจุสินค้าขาออกในเขตท่าเรือกรุงเทพ โดยระบุจำนวนตู้สินค้าและรายละเอียดหมายเลขตู้สินค้า ขนาด อัตราค่าธรรมเนียมพิเศษ ชื่อเรือ เที่ยววันที่บรรทุกลงเรือที่แผนกโรงพักสินค้า๑๓๑.๕ยื่นรายงานการบรรจุตู้สินค้าและตู้สินค้าเปล่า เพื่อบรรทุกลงเรือ [ทกท.๐๑.๐๐.๐๑(๐๓)] ตามแบบแนบท้ายประกาศนี้ โดยให้แยกเป็นลำเรือ รายละเอียด ชื่อเรือเที่ยววันที่หมายเลขตู้สินค้าขนาดตู้สินค้า สถานภาพตู้สินค้า น้ำหนักและเมืองท่าเรือปลายทาง พร้อมลงนามและประทับตราบริษัท(ถ้ามี) ที่แผนกโรงพักสินค้า ๑๓ข้อ๒ผู้ใช้บริการหรือตัวแทนที่มีความประสงค์จะนำสินค้าเข้าฝากเก็บที่แผนกโรงพักสินค้า๑๓ ให้นำรถบรรทุกสินค้าผ่านสถานีตรวจสอบสินค้าเพื่อชำระค่าภาระสินค้าขาออกและค่ายานพาหนะผ่านท่า พร้อมยื่นแบบขอนำสินค้าส่งออกเพื่อเข้าบรรจุในเขตรั้วศุลกากรท่าเรือกรุงเทพ [ทกท.๐๑.๐๐.๐๑ (๐๕)]เพื่อตรวจสอบข้อมูลสินค้าของท่าเรือกรุงเทพ และระบบตรวจสอบของกรมศุลกากร (Red/Green Line) แล้วนำรถบรรทุกไปที่สถานีตรวจสอบของแผนกโรงพักสินค้า๑๓ เพื่อขอนำสินค้าฝากเก็บหรือบรรจุเข้าตู้สินค้าต่อไป๒.๑ผู้ใช้บริการหรือตัวแทนยื่นแบบขอนำสินค้าส่งออก เพื่อเข้าบรรจุในเขตรั้วศุลกากรท่าเรือกรุงเทพ [ทกท.๐๑.๐๐.๐๑ (๐๕)]ให้กับเจ้าหน้าที่การท่าเรือแห่งประเทศไทย เพื่อตรวจนับและตรวจสินค้าเครื่องหมายจำนวน ประเภท น้ำหนัก เลขที่ใบขนของศุลกากร จำนวนรถบรรทุกสินค้า เมืองท่าปลายทางให้ถูกต้องตรงกัน ลงนามรับมอบสินค้าในแบบ[ทกท.๐๑.๐๐.๐๑ (๐๕)]ก่อนอนุญาตให้นำสินค้าลงจากรถบรรทุกโดยจัดเรียงสินค้าตามพื้นที่ที่กำหนดไว้๒.๒ ผู้ใช้บริการหรือตัวแทนที่ประสงค์นำสินค้าบรรจุเข้าตู้สินค้าโดยตรงให้เจ้าหน้าที่การท่าเรือแห่งประเทศไทยส่งมอบสินค้าให้ผู้ประกอบการบรรจุตามรายการสินค้าที่ได้ตรวจสอบร่วมกันและให้ผู้ใช้บริการหรือตัวแทนลงนามรับมอบสินค้าในแบบ [ทกท.๐๑.๐๐.๐๑ (๐๕)] เพื่อเก็บไว้เป็นหลักฐาน๒.๓ผู้ใช้บริการหรือตัวแทนที่มีสินค้าเหลือ ต้องนำกลับ แต่ไม่สามารถนำกลับได้ในวันที่บรรจุหรือสินค้าที่บรรจุเข้าตู้สินค้าไม่หมดและประสงค์จะนำเข้าบรรจุเพื่อส่งออกในวันถัดไปให้นำสินค้าดังกล่าวไปฝากเก็บที่แผนกโรงพักสินค้า๑๓๒.๔ผู้ใช้บริการหรือตัวแทนที่ประสงค์นำ สินค้าออกนอกเขตรั้วศุลกากรท่าเรือกรุงเทพให้ยื่นแบบ [ทกท.๐๑.๐๐.๐๑ (๐๕)] พร้อมเอกสารประกอบที่แผนกโรงพักสินค้า ๑๓ข้อ๓ ผู้ประกอบการบรรจุหรือตัวแทนต้องบรรจุสินค้าขาออกเข้าตู้สินค้าให้แล้วเสร็จก่อนเวลาเรือเฉพาะเขตเริ่มดำเนินการบรรทุกลงเรือไม่น้อยกว่า๖ ชั่วโมงข้อ๔ ผู้ประกอบการบรรจุผู้ส่งออกหรือตัวแทน ต้องจัดส่งข้อมูลรายการตู้สินค้าขาออกในรูปแบบข้อมูลใบกำกับการขนย้ายสินค้าตามที่กรมศุลกากรกำหนดผ่านระบบการเชื่อมโยงข้อมูลอิเล็กทรอนิกส์ ณ จุดเดียว (National Single Window : NSW) ก่อนตู้สินค้าขาออกผ่านด่านตรวจสอบภายในกองปฏิบัติการสินค้า ๓ ฝ่ายปฏิบัติการเรือและสินค้า ท่าเรือกรุงเทพ หากไม่มีข้อมูลจะไม่อนุญาตให้บรรทุกลงเรือเฉพาะเขตข้อ๕ การจัดเก็บค่าภาระให้ดำเนินการตามระเบียบและอัตราค่าภาระของการท่าเรือแห่งประเทศไทย ดังต่อไปนี้๕.๑ผู้ใช้บริการหรือตัวแทน เป็นผู้ชำระค่าภาระสินค้าขาออกลงจากยานพาหนะและค่ายานพาหนะผ่านท่าที่สถานีตรวจสอบสินค้า๓ (ถนนอาจณรงค์)๕.๒ผู้ใช้บริการหรือตัวแทน เป็นผู้ชำระค่าภาระฝากเก็บสินค้าทั่วไปขาออกได้รับสิทธิยกเว้นค่าภาระฝากเก็บสินค้า ๓ วัน นับตั้งแต่วันเข้าเก็บ (๕ บาท/วัน/ตัน (Revenue Tonne)) และค่าภาระยกขนสินค้า เพิ่มเติม (๒๖บาท/ตัน (Revenue Tonne))ทั้งนี้ตั้งแต่วันที่ ๑ เมษายน ๒๕๖๑ เป็นต้นไปประกาศณ วันที่ ๒๖ มีนาคม พ.ศ. ๒๕๖๑เรือตรีทรงธรรม จันทประสิทธิ์รองผู้อำนวยการการท่าเรือแห่งประเทศไทยสายวิศวกรรม รักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑.แบบขอนำสินค้าส่งออกเพื่อเข้าบรรจุในเขตศุลกากร ท่าเรือกรุงเทพ (ทกท.๐๑.๐๐.๐๑(๐๕))๒.การท่าเรือแห่งประเทศไทยใบแจ้งขอปฏิบัติงาน (ทกท.๐๑.๐๐.๐๑(๐๒))๓.แบบขอเคลื่อนย้ายตู้สินค้าเปล่าเข้าลานบรรจุตู้สินค้า (ทกท.๐๑.๐๓.๐๓(๐๑))๔. รายงานการบรรจุตู้สินค้าและตู้สินค้าเปล่าเพื่อบรรทุกลงเรือ(ทกท.๐๑.๐๐.๐๑(๐๓))๕.รายงานการเคลื่อนย้ายตู้สินค้ากรณีพิเศษและการบรรจุสินค้าเพื่อบรรทุกลงเรือ(ทกท.๐๑.๐๐.๐๑.(๐๔))(ดูข้อมูลจากภาพกฎหมาย)วิวรรธน์/จัดทำ๑๑ พฤษภาคม ๒๕๖๑นุสรา/ตรวจ๑๒ พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนที่ ๓๓ ง/หน้า ๓/๓ พฤษภาคม ๒๕๖๑